text: сазтерек ауылдық округі жамбыл облысы байзақ ауданындағы әкімшілік бірлік. құрамына абай, ақтөбе, жаңасаз ауылдары кіреді. орталығы абай ауылы. облыс әкімінің 18.05.2002 жылғы №92 қаулысымен жаңадан сазтерек ауылдық округі болып құрылған. тұрғыны 1502 адам (2009). ауылда ырсымбет арығы, текей арығы, кейкімен арығы, жаңасаз-1 арығы және жаңасаз-2 арығы дейтін арықтар бар. бұл арықтардың бұлай аталу бұрынғы кезде осы жерде жасап кеткен ата-бабалардың атымен байланысты. ояр, жетімсаз, шойынбет, жексенбі көлшіктері сол көлшіктердің жағасында отырған кісілердің аттарымен аталған.